2014 m. žiemos olimpinės žaidynės

XXII žiemos olimpinės žaidynės, arba 2014 m. žiemos olimpinėse žaidynės, vyko 2014 m. vasario 7−23 dienomis Sočyje, Rusijoje. Praktiškai visos žaidynių rungtys vyko už pusšimčio kilometrų, aplinkiniuose kurortuose Adleryje ir Krasnaja Polianoje. Olimpinėms žaidynėms tik suteiktas Sočio vardas. Varžytasi 98 rungtyse, 15 sporto šakų. Tiek šias, tiek 2014 m. žiemos parolimpines žaidynes organizavo Sočio organizacinis komitetas. Tai pirmos žaidynės, kai TOK prezidentas buvo vokietis Thomas Bach. Žaidynių aukso medaliuose buvo įdėti Čeliabinsko meteorų gabalėliai. Per žaidynes sukako lygiai metai nuo šių metorų lietaus, pasirodžiusio centrinėje Rusijoje. Pasiruošimas, kaina 119-osios TOK sesijos, vykusios 2007 m. liepos 4 d. Gvatemalos mieste, metu buvo paskelbta, kad Sočis laimėjo atrankas, nugalėjęs miestus-kandidatus Zalcburgą (Austrija) ir Pjongčangą (Pietų Korėja). Pasiruošimo darbai žaidynėms susideda iš naujų arenų statymo ir miesto modernizavimo telekomunikacijų, elektros energijos ir transporto srityse, pavyzdžiui, naujo olimpino parko ant Juodosios jūros pakrantės statymas. Arenos Krasnaja Polianoje taip pat buvo naujos. Pirminis žaidynių surengimo biudžetas buvo 12 milijardų JAV dolerių, tačiau vėliau kaina išaugo iki daug kur minėtų 50−51 milijardo JAV dolerių. Pagal tai šios olimpinės žaidynės tapo pačiomis brangiausiomis olimpiadų istorijoje. Ši suma apytiksliai atitinka valstybinės „Olympstroy“ įmonės, įgyvendinančios pasiruošimą olimpinėms žaidynėms, pateiktus duomenis: 2013 m. patvirtintą 1524,4 mlrd. rublių (49,4 mlrd. USD) biudžetą ir 2014 m. deklaruotas 1415,2 mlrd. rublių (45,9 mlrd. USD) išlaidas. Pasak oficialių šaltinių, tiesiogiai sporto statiniams išleista 324,9 mlrd. rublių (10,5 mlrd. USD). Pasiruošimo metu išsakyta kritikos dėl aukšto korupcijos lygio, aplinkos taršos, elgesio su LGBT bendruomene. Atranka Olimpinių žaidynių vieta buvo išrinkta 2007 m. liepos 4 d. 119-toje Tarptautinio olimpinio komiteto sesijos Gvatemaloje metu. Rusijos Federacija žiemos olimpines žaidynes rengė pirmą kartą. SSRS rengė 1980 m. vasaros olimpines žaidynes. Vieta Olimpinis miestelis buvo prie Juodosios jūros kranto. Praktiškai visos žaidynių rungtys vyko už pusšimčio kilometrų, aplinkiniuose kurortuose Adleryje ir Krasnaja Polianoje. Sočis olimpinėms žaidynėms tik suteikė savo vardą. Arenos ir sporto kompleksai Talismanai 2011 m. vasario 26 d. tiesioginėje TV laidoje „Talismaniya Sochi 2014 – The Final“ buvo paskelbti talismanų rinkimų rezultatai. Pagal juos žaidynių talismanais išrinkti Baltasis lokys, Pilkasis kiškis ir Amūras leopardas. Kalendorius Sporto šakos Olimpinę programą sudarė 15 sporto šakų: Į olimpinę programą buvo įtrauktos šios naujos rungtys: Komandinis dailusis čiuožimas, Mišri biatlono estafetė, Slidinėjimas pusvamzdžiu, Slidinėjimas (slidėmis ir snieglente) nuolydžio stiliumi, Komandinė rogučių sporto estafetė, Moterų šuoliai su slidėmis, Snieglenčių pararelinis specialus slalomas. Dalyvaujančios šalys Iš viso žaidynėse dalyvaus 88 šalių sportininkai – tai didžiausias skaičius žiemos olimpinių žaidynių istorijoje. 7 šalys debiutuos varžybose – tai Dominikos, Maltos, Paragvajaus, Rytų Timoro, Togo, Tongos ir Zimbabvės sportininkai. Lietuva žaidynėse Medalių lentelė Bendroji medalių lentelė 2017 m. lapkričio 27 d. duomenimis (po Rusijos sportininkų diskvalifikacijų). (Pastaba. Dėl Rusijos sportininkų dopingo skandalo, medalių lentelės duomenys gali kisti). * Olimpines žaidynes rengianti valstybė Rusijos dopingo skandalas 2017 m. lapkričio 1 ir lapkričio 9 dienomis dėl antidopingo taisyklių pažeidimo iš Rusijos sportininkų buvo atimti 4 medaliai. Aukso ir sidabro medalius prarado slidininkas Aleksandras Legkovas, du sidabro medalius prarado kitas slidininkas Maksimas Vylegžaninas. Lapkričio 27 d. duomenimis iš Rusijos atstovų buvo atimti 13 medalių. Jų iškovoti medaliai nėra priskirti žemesnes vietas laimėjusiems kitiems sportininkams.[reikalingas šaltinis] 2018 m. sausio 1 d. Sporto arbitražo teismas (Cas) priėmė sprendimą, kad 28 Rusijos sportininkų (iš 43) antidopingo taisyklių pažeidimai nebuvo pakankamai įrodyti ir panaikino jų IOC skirtas diskvalifikacijas iki gyvenimo pabaigos. 11 sportininkų Cas pripažino pažeidusius taisykles, panaikino diskvalifikaciją iki gyvenimo pabaigos ir patvirtino draudimą dalyvauti 2018 m. Pjongčango olimpinėse žaidynėse. Žaidėjų boikotas 2014 m. vasario 19 d. Ukrainos kalnų slidininkė Bohdana Matsotska pasitraukė iš olimpinių žaidynių reaguodama į išvakarėse vykusius Euromaidano protestus šalies sostinėje Kijeve. Taip pat skaitykite 2014 m. žiemos parolimpinės žaidynės Šaltiniai Nuorodos Oficiali svetainė